|  |  |
| --- | --- |
| https://www.ttu.ee/public/u/ulikool/Tunnusgraafika/TalTech_Gradient_print.jpg | |
|  | |
| Learn2Play | |
| **Hajussüsteemide ehitamine/ASP.NET Veebirakendused** | |
| **Projekti kirjeldus** | |
| Juhendaja/õppejõud: | Andres Käver |
| Üliõpilane | Janek Valgma 179750IADB |
| Üliõpilase meiliaadress | Javalg@ttu.ee |
| Õppekava nimetus | IT süsteemide arendus |
|  | |
|  | |

# Kirjeldus

Ma olen alati tahtnud osata kitarri mängida ja eelmine suvi otsustasin, et võtan ennast kätte ja hakkan õppima, õnneks oli vennal kitarr nii et ei pidanud selle pärast muretsema. Õppisin esimesel paaril nädalal ära lihtsamad *open chord*’id ja siis võtsin eesmärgiks laule mängima õppida. Leidsin et *YouTube*’is on pea lõputu hulk materjale. Nii saingi selgeks esimesed laulud. Märkasin, et ainus puudujääk sellise süsteemi puhul on materjalide hajusus – nimelt mitmete vähemtuntud aga mind huvitavate laulude puhul oli häid õpetusi vähe. Sain küll kõik, mis vaja kätte, aga seda mitme video, nende kommentaaride ja ka veebiotsingute tulemusena. See on üpriski tülikas algajale. Mõtlesin teha süsteemi, kus saab kõik materjalid ühte kohta panna – nii, et iga inimene, piisava tahtejõuga, saaks laule mängima õppida. Selliseid lahendusi on netis, aga need on üldiselt maksvad, tihti ka aegunud. Kuna olen ise selle rakenduse sihtrühmas, siis usun, et suudan välja mõelda süsteemi, mis kataks kõik mu nõudmised – hoida laule koos nende õppimiseks vajalikuga ühes kohas mugavalt. Videotes, kus isegi on kõik materjalid olemas, on ikkagi veidi ebamugav neid omandada - kui mingist kohast aru ei saa, siis peab videot tagasi kerima, vajadusel ka midagi kirja panema. Peamiselt oli see jama *strumming pattern*’ite, *fingerpicking* laulude puhul nootide ja ka *chordide* käeasenditega. Vahel pidi vaatama video kommentaare ja kõige muu seast vajaliku üles leidma ja seda iga kord kui need veel peas ei olnud. Esimest korda sain ma kitarri kätte koolis muusikatunnis, üks klassivend mängis ja meie pidime järgi tegema, sellest jäi mulle pigem negatiivne mälestus, kuna ma ei saanud väga aru mida teha tuleb, ei aidanud see et vaskakukäelisena pandi mulle kitarr kätte tagurpidi. Mis mind motiveerib edasi õppima praegu ongi see, et ise õppides valin mis laule ma õpin ja mida kui palju teen. Oskus mängida laule, mida ka muidu kuulad on päris lahe ja internetis on nii palju häid tasuta materjale. Minu rakendus muudaks nende kasutamise lihtsamaks, mis loodetavasti julgustab ka teisi.